Terje Mærli

Terje Mærli (født 24. desember 1940 i Oslo) er en norsk teaterregissør og dramatiker, som var teatersjef ved Trøndelag Teater fra 1992 til 1997.

Mærli debuterte i 1970 med Stian Sørlies Eksperiment på Oslo Nye Teater. hvor han var regissør og dramatiker 1970-1976, ved Fjernsynsteatret 1976-1986 og deretter ved Det Norske Teatret og Nationaltheatret.80 års omtale i Aftenposten 24. des. 2020 Mærli har skrevet komedien Middagsgjesten (Oslo Nye Teater 1974), Orestes kommer (Centralteatret 1976). Han har også gjort en rekke bearbeidelser for teater og TV, blant annet Grenseland (1979) basert på Sigurd Evensmos romaner, Du kan da ikke bare gå etter Margaret Johansens roman, som vant Amandaprisen som beste TV-film i 1986, Jens Bjørneboes Fugleelskerne (1989) og kriminalserien Aksjemordet (1990).

Av teateroppsetninger kan særskilt nevnes Henrik Ibsens Peer Gynt (1985) og Vildanden (1995) på Trøndelag Teater samt Shakespeares Hamlet ved Den Nationale Scene (1987) og David Edgars Speer ved Nationaltheatret (2005). Mærli har dessuten regissert over 20 Ibsen-oppsetninger i Norge, Sverige, Danmark, Tyskland og Japan. Han var sjef for Trøndelag Teater i perioden 1992–1997.

Mærli er udannet cand.mag. fra Universitetet i Oslo (UiO) og deltok deretter i et pilotprosjekt for utdanning av regissører ved Statens teaterskole. Han har også studert i Frankrike, Italia og Sverige. Han er tildelt to amanadapriser, Kritikerprisen og Oslo bys kulturstipend.85 års omtale i Aftenposten 24. des. 2025 

Referanser

 Eksterne lenker 

 Terje Mærli - Norsk biografisk leksikon


Kategori:Norske regissører
Kategori:Norske dramatikere
Kategori:Norske teatersjefer
Kategori:Personer fra Oslo